wickkiey/tamil-wikipedia-markdown huggingface dataset:
# மலேசிய எதிர்க்கட்சித் தலைவர்



**மலேசிய எதிர்க்கட்சித் தலைவர்** (மலாய்: *Ketua Pembangkang*; ஆங்கிலம்: *Leader of the Opposition*; சீனம்: 马来西亚国会反对党领袖) என்பவர் மலேசிய நாடாளுமன்றத்தின் மக்களவையான மலேசிய மக்களவையில் உள்ள எதிர்க்கட்சி அல்லது எதிர்க்கட்சிகளின் கூட்டணித் தலைவர் ஆவார். அதாவது ஆளும் கட்சி அல்லது ஆளும் கூட்டணிக்கு எதிரான எதிர்க்கட்சிகளின் ஒருமித்த தலைவரும் ஆவார்.  

எதிர்க்கட்சித் தலைவர் என்பவர் அரசாங்கத்தில் எந்தப் பொறுப்புகளையும் வகிக்காத ஒருவராகவும்; மலேசிய மக்களவையில் பெரிய ஓர் எதிர்க்கட்சி அல்லது எதிர்க்கட்சிக் கூட்டணியின் தலைவராகவும் பொறுப்பில் இருக்க வேண்டும். மலேசிய மக்களவை அமர்வில் இருக்கும்போது, ​​எதிர்க்கட்சித் தலைவர் மத்திய மக்களவை மேசையின் இடது புறத்திலும், பிரதமருக்கு எதிரேயும் அமர்ந்திருப்பார்.  

## பொது

எதிர்க்கட்சித் தலைவர் நாடாளுமன்ற விதிகளின்படி மக்களவையின் சிறுபான்மைக் கட்சிகளினால் தேர்ந்தெடுக்கப்படுகிறார். மக்களவை அமர்வில் இருக்கும் போது, அப்போதைய எதிர்க்கட்சித் தலைவர் மரணம் அடைந்தால்; அல்லது பதிவித் துறப்பு செய்தால்; அல்லது அவரின் தலைமைப் பதவிக்குச் சவால் விடப்பட்டால்; ஒரு புதிய எதிர்க்கட்சித் தலைவர் தேர்ந்தெடுக்கப்படலாம்.  

மலேசிய நாடாளுமன்றம், மலேசியாவின் அரசமைப்பு அவையாகும். இந்த நாடாளுமன்றம் வெஸ்ட்மின்ஸ்டர் மக்களாட்சி முறைமையை அடிப்படையாகக் கொண்டது. எதிர்க்கட்சியானது வெஸ்ட்மின்ஸ்டர் மக்களாட்சி முறைமை அமைப்பின் ஒரு முக்கிய அங்கமாகத் திகழ்கின்றது.  

### எதிர்க்கட்சிகளின் கூட்டணி

அரசாங்கத்தின் கொள்கைகள் மற்றும் அரசாங்கத் திட்டங்களை விமர்சிப்பது; மாற்று வரவு செலவுத் திட்டங்கள் அல்லது மாற்றுச் சட்டங்களை முன்வைப்பது; முன்மொழியப்படும் அனைத்துச் சட்டங்கள் குறித்தும் விவாதிப்பது; மற்றும் நடப்பு அரசாங்கத்தை மாற்றுவதற்கான முயற்சிகளை மேற்கொள்வது போன்றவற்றில் எதிர்க்கட்சிகளின் கூட்டணி கவனம் செலுத்துகிறது.  

எனவே எதிர்க்கட்சியானது 'காத்திருக்கும் அரசாங்கம்' என்றும் அழைக்கப்படுகிறது. மேலும் எதிர்க்கட்சி முறைமை என்பது மக்களாட்சி அமைப்பின் முறையான ஒரு பகுதியாகும்.  

நவம்பர் 2022 முதல், பெரிக்காத்தான் கூட்டணி, மலேசிய நாடாளுமன்றத்தில் மிகப்பெரிய எதிரணிக் கூட்டணியாக உள்ளது. இதற்கு முன்பு, எதிர்க்கட்சித் தலைவராக நீண்ட காலம் இருந்தவர் லிம் கிட் சியாங் ஆவார். இவர் 28 ஆண்டுகள் (1975-1999 மற்றும் 2004-2008 வரை) எதிர்க்கட்சிகளின் தலைவராகப் பணியாற்றினார்.  

## மலேசிய நாடாளுமன்றம்

மலேசிய நாடாளுமன்றம் வெஸ்ட்மின்ஸ்டர் மக்களாட்சி முறைமையை அடிப்படையாகக் கொண்டது. மக்களவை மற்றும் மேலவை என ஈரவை முறைமையைக் கொண்டது. மலேசிய மாமன்னர் நாட்டின் தலைவர் எனும் வகையில் நாடாளுமன்றத்தின் மூன்றாவது அங்கமாகக் கருதப்படுகிறார்.  

மலேசியத் தலைநகர் கோலாலம்பூரில் உள்ள நாடாளுமன்றக் கட்டடத் தொகுதியில் நாடாளுமன்றம் கூடுகிறது. மலேசிய நாடாளுமன்றக் கட்டிடம், கோலாலம்பூர், பெர்தானா தாவரவியல் பூங்காவிற்கு அருகில் உள்ளது.  

1963-ஆம் ஆண்டு கட்டப்பட்ட மலேசிய நாடாளுமன்றக் கட்டிடத்தின் கட்டுமானத்திற்கு RM 18 மில்லியன் செலவானது. 18 மாடிகள் கொண்ட நாடாளுமன்றக் கட்டிடத்தில், இரு அவைகளுக்கும் மூன்று மாடிகள் ஒதுக்கப்பட்டு உள்ளன. மற்ற மாடிகளில் அமைச்சர்கள் மற்றும் நாடாளுமன்ற உறுப்பினர்களின் அலுவலகங்களுக்காக ஒதுக்கப்பட்டு உள்ளன.  

## மலேசிய எதிர்க்கட்சித் தலைவர்களின் பட்டியல்

**மலேசிய அரசியல் கட்சிகள் / கூட்டணிகள்:**  

| பதவியேற்பு | பதவி விலகல் |
| --- | --- |
| 31 சூலை 1978 | 29 மார்ச் 1982 |
| 10 சூலை 1982 | 19 சூலை 1986 |
| 8 அக்டோபர் 1986 | 4 அக்டோபர் 1990 |
| 10 டிசம்பர் 1990 | 6 ஏப்ரல் 1995 |
| 15 சூன் 1995 | 10 நவம்பர் 1999 |
| 26 சூன்2013 | 16 மார்ச் 2015 |
# தயோபென்சாயிக் அமிலம்



**தயோபென்சாயிக் அமிலம்** (*Thiobenzoic acid*) என்பது C<sub>6</sub>H<sub>5</sub>COSH என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது அரைல் தயோகார்பாக்சிலிக் அமிலத்தினுடைய மூலச் சேர்மமாகக் கருதப்படுகிறது. வெளிர் மஞ்சள் நிறத்தில் நீர்மமாகக் காணப்படும் இச்சேர்மம் அறை வெப்பநிலைக்கும் சற்று கீழான வெப்பநிலையில் உறைகிறது.  

பொட்டாசியம் ஐதரோசல்பைடுடன் பென்சாயில் குளோரைடைச் சேர்த்து சூடுபடுத்துவதன் மூலம் தயோபென்சாயிக் அமிலம் தயாரிக்கப்படுகிறது:  

:C<sub>6</sub>H<sub>5</sub>C(O)Cl + KSH → C<sub>6</sub>H<sub>5</sub>C(O)SH + KCl  
## அமிலத்தன்மை
தயோபென்சாயிக் அமிலம் 2.5 மதிப்புக்கு அருகில் உள்ள pKa உடன் பென்சாயிக் அமிலத்தை விட கிட்டத்தட்ட 100 மடங்கு அதிக அமிலத்தன்மை கொண்டுள்ளது. இதன் இணை காரம் தயோபென்சோயேட்டாகும். (C<sub>6</sub>H<sub>5</sub>COS<sup>−</sup>.)
# Module:Import style

local p = {}  

function p.main  
out = ''  
for _, style in ipairs(mw.getCurrentFrame:getParent.args) do  
out = out .. mw.getCurrentFrame:extensionTag(  
'templatestyles',  
'',  
{  
src = 'Import style/' .. style .. '.css'  
}  
end  
return out  
end  

return p
# வார்ப்புரு:Import style/sticky.css

.is-sticky {  
position: sticky;  
top: 0;  
z-index: 10;  
}  

body.vector-sticky-header-visible .is-sticky {  
top: 3.125rem;  
}  

.is-sticky-head > thead {  
position: sticky;  
top: 0;  
z-index: 10;  
}  

body.vector-sticky-header-visible .is-sticky-head > thead {  
top: 3.125rem;  
}
# செத்தியா வங்சா மக்களவைத் தொகுதி



**செத்தியா வங்சா மக்களவைத் தொகுதி** (மலாய்: *Kawasan Persekutuan Setiawangsa*; ஆங்கிலம்: *Setiawangsa Federal Constituency*; சீனம்: 斯迪亚旺沙国会议席) என்பது மலேசியா, கோலாலம்பூர் கூட்டாட்சிப் பகுதியில் உள்ள ஒரு மக்களவைத் தொகுதி (**P118**) ஆகும்.  

செத்தியா வங்சா மக்களவைத் தொகுதி 2003-ஆம் ஆண்டில் உருவாக்கப்பட்டது. முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது.  

2004-ஆம் ஆண்டில் இருந்து செத்தியா வங்சா மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.  

## செத்தியா வங்சா
செத்தியா வங்சா, கோலாலம்பூர் மாநகரத்தில், கிழக்குப் பகுதியில் அமைந்து உள்ள ஒரு புறநகர்ப் பகுதி ஆகும். கோலாலம்பூர் மாநகர மையத்தில் இருந்து 4 கி.மீ. தொலைவில் உள்ளது. இந்தப் புறநகருக்கு அருகில் அம்பாங் புறநகரம் அமைந்துள்ளது. செத்தியா வங்சா புற நகர்ப் பகுதியில் 4 முக்கிய குடியிருப்புகள் உள்ளன.  

1. தாமான் செத்தியா வங்சா - *Taman Setiawangsa*
1. தியாரா செத்தியா வங்சா - *Tiara Setiawangs*a
1. புக்கிட் செத்தியா வங்சா - *Bukit Setiawangsa*
1. புஞ்சாக் செத்தியா வங்சா - *Puncak Setiawangsa*

### தாமான் செத்தியா வங்சா

தாமான் செத்தியா வங்சா, மற்றும் தியாரா செத்தியா வங்சா ஆகியவை செத்தியா வங்சா புறநகர்ப் பகுதியின் பரபரப்பான இடத்தில் அமைந்துள்ளன. புஞ்சாக் செத்தியா வங்சா மற்றும் புக்கிட் செத்தியா வங்சா ஆகியவை அமைதியான சூழலில் மலைகளின் மேல் அமைந்துள்ளன.  
|}  

## செத்தியா வங்சா மக்களவை வேட்பாளர் விவரங்கள்
**மலேசியப் பொதுத் தேர்தல் 2022**

| வேட்பாளர் | கட்சி | % | ∆% |  |  |  |  |
| --- | --- | --- | --- | --- | --- | --- | --- |
| rowspan=1 | **நிக் நசுமி நிக் அகமது** </br> (Nik Nazmi Nik Ahmad) | **பாக்காத்தான்** | **74,764** | **34,434** | **46.06%** | -10.59% |  |
| rowspan=1 | நூருல் பாட்சிலா கமாருடின் </br> (Nurul Fadzilah Kamarulddin) | பெரிக்காத்தான் | - | 22,270 | 29.79% | +29.79% |  |
| rowspan=1 | இசுடின் இசாக் </br>(Izudin Ishak) | பாரிசான் | - | 16,333 | 21.85% | -11.18% |  |
| rowspan=1 | பிபி சுனிதா சகந்தர் கான்
(Bibi Sunita Sakandar Khan) | உள்நாட்டு போராளிகள் கட்சி
(GTA / PEJUANG) | - | 953 | 1.27% | +1.27 |  |
| rowspan=1 | மியோர் ரோசுலி மியோர் ஜபார்
(Mior Rosli Mior Mohd Jaafar) | சுயேச்சை | - | 492 | 0.66% | +0.66 |  |
| rowspan=1 | இஸ்டேன்லி லிம் யென் தியோங்
(Stanley Lim Yen Tiong) | சுயேச்சை | - | 282 | 0.0.38% | +0.0.38 | } |
# தளபதி மாளிகை, கொழும்பு


**தளபதி மாளிகை** (*General's House, Colombo*) என்பது இலங்கையின், கொழும்பில் அமைந்துள்ள இலங்கை இராணுவத்தின் தளபதியின் அதிகாரப்பூர்வ இல்லமாகும்.  

## வரலாறு
பிரித்தானிய இலங்கையின் காலனித்துவ அரசாங்கம் புல்லர்ஸ் சாலையில் அரசு அதிகாரிகள் தங்குவதற்காக பல "அ" வகுப்பு வகை குடியிருப்புகளைக் கட்டியது. இந்த வீடுகள் ஒரு பெரிய அறை, சாப்பாட்டு அறை, அலுவலக அறை, நான்கு பெரிய படுக்கையறைகள் கொண்டதாக இருந்தன. இந்தக் குடியிருப்பானது இணைப்பு வீடுகளாக, ஒருவீட்டிலிருந்து ஒருவீட்டுக்கு ஒலி கடந்து செல்வதைத் தடுக்க ஒரு வெற்று சுவரால் பிரிக்கப்படவையாக கட்டபட்டன. அறைகள் காற்றோட்டமானவையாக அமைக்கபட்டன. ஒவ்வொரு வீட்டிற்கும் மின் விளக்குகள், மின்விசிறிகள், நவீன சுகாதாரக் கட்டமைப்புகள், குடிநீர் இணைப்பு போன்ற வசதிகள் செய்யப்பட்டன. இந்த வீடுகளில் ஒன்று கொழும்பில் உள்ள மூத்த பிரித்தானிய கடற்படை அதிகாரியால் பயன்படுத்தப்பட்டது. எனவே இது "கேப்டன் மாளிகை" என்று அழைக்கப்பட்டது. 19 ஜூன் 1947 தேதியிட்ட ஒரு கடிதத்தின்படி, வேளாண் மற்றும் நிலங்கள் அமைச்சகம் தற்காலிகமாக கேப்டன் மாளிகை என்று அழைக்கப்பட்ட குடியிருப்பை அப்போதைய சிலோன் தானைவைப்பு படைத் தளபதியிடம் தற்காலிகமாக ஒப்படைத்தது.  

1949 இல் இலங்கை இராணுவத்தின் முதலாவது தளபதியாக பிரிகேடியர் ஜேம்ஸ் ரோடெரிக் சின்க்ளேர், கெய்த்னஸின் ஏர்ல், நியமிக்கப்பட்டார். அவர் 1952 வரை தன்னார்வ இலங்கை பாதுகாப்புப் படையிலிருந்து மரபார்ந்த இராணுவமாக நிறுவுவதில் பெரும் பங்கு வகித்தார். அவரும் அவரது மனைவி கேப்ரியல், கவுண்டஸ் ஆஃப் கெய்த்னஸ் மற்றும் அவர்களது குழந்தைகளான லேடி பிரிட்ஜெட், லேடி மார்கரெட், மால்கம் ஆகியோர் புல்லர்ஸ் சாலையில் உள்ள "கேப்டன் மாளிகையில்" குடியேறினர்.  

பின்னர் மேஜர் ஜெனரல் ரிச்சர்ட் உடுகம புல்லர்ஸ் வீதியில் (இப்போது பௌத்தலோக மாவத்தை) இராணுவத் தளபதியின் உத்தியோகபூர்வ இல்லத்தின் பெயரை "கேப்டன் மாளிகை" என்பதை "ஜெனரல் மாளிகை" என்று மாற்ற முடிவு செய்தார். 1955 இல் பிரிகேடியர் சர் பிரான்சிஸ் ரீட் இப்பகுதியிலிருந்து சென்றதற்கும் 1956 சனவரியில் பிரிகேடியர் முத்துக்குமாரு வந்ததற்கும் இடையில் சட்டமா அதிபர் (அட்டர்னி ஜெனரல்) இங்கு தங்கியிருந்தார். கெய்த்னஸ் ஏர்ல் காலத்திலிருந்து, இது இராணுவத் தளபதியின் உத்தியோகபூர்வ இல்லமாக மாறியது.  

## காவல்
பகல் நேரத்தில் தளபதி கொழும்பில் இருக்கும் போது வீட்டின் வாயில்களில் சடங்குக்கு ஒரு காவலர் நிறுத்தப்பட்டிருப்பார். அந்தக் காவலரானவர் பாரம்பரியமாக தளபதியின் சொந்தப் படையணியிலிருந்து வருவிக்கப்படுபவராக இருப்பார்.
# அமுருதா சுரேன்குமார்


**அமுருதா சுரேன்குமார்** (*Amuruthaa Surenkumar*, பிறப்பு: 24 அக்டோபர் 2006) என்பது இலங்கைத் தமிழ்ப் பின்னணியைக் கொண்ட ஆங்கிலேயத் துடுப்பாட்டக்காரர் ஆவார். இவர் மிடில்செக்சு பெண்கள் துடுப்பாட்ட அணியிலும், சன்ரைசர்சு பெண்கள் அணியிலும் விளையாடி வருகிறார். வலக்கை மிதப் பந்து வீச்சாளரும், வலக்கை துடுப்பாட்டமும் செய்கிறார்.  

## உள்ளூர் போட்டிகளில்
அமுருதா 2022 ஆம் ஆண்டில் மாவட்ட மட்டத்திலான போட்டிகளில் விளையாடத் தொடங்கினார், மிடில்செக்சு பெண்கள் அணியில் அண்டிங்டன்சயர் அணிக்கு எதிராக விளையாடி 11* ஓட்டங்களை எடுத்தார். அடுத்த போட்டியில் அதே அணிக்கு எதிராக 17* ஓட்டங்களையும் எடுத்தார், 2 ஓவர்களில் 8 ஓட்டங்களைக் கொடுத்து ஒரு இலக்கையும் கைப்பற்றினார்.  

அமுருதா 2021-2023 காலப்பகுதியில் சன்ரைசர்சு பெண்கள் கழகக் குழுவில் சேர்க்கப்பட்டார். தனது முதல் மூத்த விளையாட்டு ஒப்பந்தத்தில் 2023 சூலை 1 அன்று கையெழுத்திட்டார். தனது முதல் போட்டியை 2023 சூலை 2 இல் சதர்ன் வைப்பர்சு அணிக்கு எதிராக விளையாடி 25 ஓட்டங்களையும், 8.3 ஓவர்களில் 44 ஓட்டங்களைக் கொடுத்து 2 இலக்குகளையும் எடுத்தார். அந்தப் பருவத்துக்காக ஒட்டுமொத்தமாக ஏழு போட்டிகளில் விளையாடி 29.40 சராசரியில் ஐந்து இலக்குகளைக் கைப்பற்றினார்.  

## பன்னாட்டுப் போட்டிகள்
2024 ஏப்ரலில் இலங்கையில் நடைபெற்ற மூன்று நாடுகள் பங்கேற்ற பெண்கள் 19-அகவைக்குட்பட்டோருக்கான ஒருநாள் பன்னாட்டுச் சுற்றுப் போட்டியில் இங்கிலாந்து பெண்கள் அணியில் அமுருதா விளையாடினார்.
# பனார்சி பிரசாத் சின்கா



**பனார்சி பிரசாத் சின்கா** (*Banarsi Prasad Singh*; 7 நவம்பர் 1899 – 1964) என்பவர் ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்திய நாடாளுமன்றத்தின் கீழவையான மக்களவைக்குப் பீகார் மாநிலத்திலுள்ள முங்கேர் மக்களவைத் தொகுதியிலிருந்து இந்திய தேசிய காங்கிரசு கட்சி சார்பில் 1952, 1957 மற்றும் 1962 ஆம் ஆண்டுகளில் நடைபெற்ற பொதுத்தேர்தலில் போட்டியிட்டு வெற்றிபெற்றார்.  

பல்வேறு காங்கிரசு இயக்கங்களில் பங்கேற்ற இவர் பல முறை சிறையில் அடைக்கப்பட்டார்.  

சின்கா 1964-இல் இறந்தார். சின்கா மரணத்தால் ஏற்பட்ட இடைத்தேர்தலில் சோசலிச தலைவர் வெற்றி மது லிமாயி பெற்றார்.
# சிவத்தேரியம்



*சிவத்தேரியம்* (*Sivatherium*-சிவனின் கோரமா, சிவா - சிவன், தேரியம் (*therium*) மிருகம்; பண்டைக் கிரேக்கச் சொல்) என்பது அழிந்துபோன ஓர் ஒட்டகச் சிவிங்கியின் பேரினமாகும். *சிவத்தேரியம் ஜிகாண்டியம்* எடையின் அடிப்படையில், அறியப்பட்ட மிகப்பெரிய ஒட்டகச்சிவிங்கி சிற்றினமாகும். மேலும் இது அசைபோடும் மிகப்பெரிய விலங்குகளில் ஒன்றாகும்.  

*சிவத்தேரியம்* ஆப்பிரிக்காவில் 7 மில்லியன் ஆண்டுகளுக்கு முன்பு மியோசீன் காலத்தின் பிற்பகுதியில் தோன்றியது. இது பிlஇசுடோசீன் ஆரம்பக் காலம் வரை வாழ்ந்துள்ளது (காலாப்ரியன்). *சி. ஜிகாண்டியம்* எச்சங்கள் இமயமலை அடிவாரத்தில் இருந்து மீட்கப்பட்டுள்ளன. இது சுமார் 1 மில்லியன் ஆண்டுகளுக்கு முந்தையது. சகாரா மற்றும் மத்திய மேற்கு இந்தியாவில் உள்ள பண்டைய பாறை ஓவியங்களிலிருந்து அறியப்பட்டதைப் போலவே, *சி. மௌரசியம்* சமீபத்தில் 8,000 ஆண்டுகளுக்கு முன்பு அழிந்திருக்கலாம் என்று பரிந்துரைகள் செய்யப்பட்டுள்ளன. இருப்பினும், இந்தக் கூற்றுக்கள் புதைபடிவச் சான்றுகளால் உறுதிப்படுத்தப்படவில்லை. மேலும் இந்தச் சித்தரிப்புகள் மற்ற விலங்குகளைக் குறிக்கின்றன.  

## விளக்கம்

போன்ற ஐரோவாசியக் காட்டுமான்]]  

*சிவத்தேரியம்* நவீன ஒகாபியினை ஒத்திருந்தது. ஆனால் இவற்றை விட மிகப் பெரியதாகவும், மிகவும் கனமான உடலையும் கொண்டிருந்தது. இதன் தோள் சுமார் மீட்டர் (2.2 ) உயரமும் (மொத்த உயரத்தில் 3 அடி) உடல் எடையும் 400 முதல் 500 கிலோ வரை இருந்தது. ஒரு புதிய மதிப்பீடு சுமார் kg (2,760 lb) அல்லது kg (3,000 lb) உடல் நிறையுடன் இருக்கலாம் என மதிப்பிடப்பட்டுள்ளது. நவீன ஒட்டகச்சிவிங்கிகள் மற்றும் மிகப்பெரிய மாடு இனங்களுக்குப் போட்டியாக *சிவத்தேரியம்* இருக்கலாம் எனத் தெரிவிக்கப்படுகிறது. *சிவத்தேரியம்*, அறியப்பட்ட மிகப் பெரிய அசைபோடும் விலங்காகும். இந்த பேரினத்தின் ஆண்களுக்கு இருக்கும் பெரிய கொம்புகளைக் கணக்கில் எடுத்துக்கொள்ளாததால், இதன் உடல் எடை குறைத்து மதிப்பிடப்பட்டதாகக் கருதப்படுகிறது. *சிவத்தேரியம்* தன் தலையில் ஒரு பரந்த, கொம்பு போன்ற ஓர் இணை குழலான கூம்பு போன்ற உறுப்புகளை கொண்டுள்ளது. கண்களுக்கு மேலே இரண்டாவது இணை குழல் போன்ற கூம்பு உறுப்பும் காணப்படுகிறது. கனமான மண்டை ஓட்டை உயர்த்தத் தேவையான கழுத்து தசைகளுடன் இதன் தோள்கள் மிகவும் சக்திவாய்ந்தவை. நவீன அசைபோட்டும் பாலூட்டிகளுக்கும் வழக்கற்றுப் போன, பலதொகுதிமரபு உயிரினத் தோற்ற "பேக்கிடெர்ம்" எனப்படும் தடித்த தோலுடைய பாலூட்டிகளிடையேயான (யானைகள், காண்டாமிருகங்கள், குதிரைகள் மற்றும் டாப்பிர்) ஒரு தொன்மையான இணைப்பாக சிவத்தேரியம் இருந்தது என ஆரம்பத்தில் தவறாக அடையாளம் காணப்பட்டது. இக்குழப்பம் பெரும் உடலை தாங்கக்கூடிய இதன் உருவவியல் காரணமாக ஏற்பட்டது.  

## உணவு
தென்னாப்பிரிக்காவின் ஆரம்பக்கால பிளியோசீனில் காலத்தில் சி. கெண்டேயி பல் தேய்மானப் பகுப்பாய்வு, இதன் பற்கள் தாழ்ந்த பல்முடிநிலையிலானது என்று தெரிவிக்கிறது. ஆனால் ஓர் ஒட்டகச்சிவிங்கியை விட அதிக உயர் பற்கள் இதில் இருந்தது. மேலும் இது ஒரு கலப்பு உணவூட்டியாக வகைப்படுத்தப்பட்டது. மேய்ச்சல் மற்றும் உலாவுதல் ஆகிய இரண்டு வகையான உணவூட்ட முறையினை இதனால் மேற்கொள்ள முடியும்.
# இருபுளோரோசிலேன்



**இருபுளோரோசிலேன்** (*Difluorosilane*) என்பது SiH<sub>2</sub>F<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். வாயு நிலையில் காணப்படும் இச்சேர்மம் சிலேனின் வழிப்பெறுதியாகக் கருதப்படுகிறது. இதில் சிலேனிலுள்ள இரண்டு ஐதரசன் அணுக்கள் புளோரின் அணுக்களால் இடப்பெயர்ச்சி செய்யப்பட்டிருக்கும்.  
## தயாரிப்பு
இருகுளோரோசிலேனுடன் ஆண்டிமனி டிரைபுளோரைடு சேர்மத்தைச் சேர்த்து புளோரினேற்றம் செய்தால் இருபுளோரோசிலேனை தயாரிக்கலாம்.  

:3 SiH<sub>2</sub>Cl<sub>2</sub> + 2 SbF<sub>3</sub> → 3 SiH<sub>2</sub>F<sub>2</sub> + 2 SbCl<sub>3</sub>  

சிலிகான் டெட்ராபுளோரைடுடன் ஐதரசனைச் சேர்த்து வினைபுரியச் செய்தாலும் இருபுளோரோசிலேன் உருவாகும்.  

:SiF<sub>4</sub> + 2 H<sub>2</sub> → SiH<sub>2</sub>F<sub>2</sub> + 2 HF  

நிலக்கரியை எரிக்கும்போதும் சிறிதளவு இருபுளோரோசிலேன் உருவாகிறது.  

## பண்புகள்
இருபுளோரோசிலேனின் கொதிநிலை −77.8 °செல்சியசு ஆகும். இதன் உறைநிலை −122 °செல்சியசு வெப்பநிலையாகும். இவ்வாயு ஒரு நிறமற்ற வாயுவாகும். சிலிக்கான் புளோரின் பிணைப்புகளுக்கு இடையேயான பிணைப்பு இடைவெளி 1.358 Å ஆக உள்ளது. புளோரோசிலேனில் உள்ள பிணைப்பு இடைவெளியைவிட இது அதிகமாகும். ஆனால் முப்புளோரோசிலேனில் உள்ள பிணைப்பு இடைவெளியைக் காட்டிலும் இது குறைவாகும்.  

## வினைகள்
இருபுளோரோசிலேன் வாயுவில் மின்சாரத்தை செலுத்தும்போது ஐதரசன் அணுக்கள் முன்னுரிமையாக அகற்றப்படுகின்றன. ஐதரசனுடன் சேர்ந்து டெட்ராபுளோரோடைசிலேன் (SiHF<sub>2</sub>SiHF<sub>2</sub>) உருவாகிறது.  

சிலிக்கான் நைட்ரைடு படலங்களை படிய வைப்பதற்கு இரசாயன நீராவி படிவு முறையிலும் பயன்படுத்தப்படுகிறது.
# பிரம்மத்தேரியம்



**பிரம்மத்தேரியம்** (*Bramatherium*-பிரம்மாவின் விலங்கு) என்பது ஆசியாவில் இந்தியா முதல் துருக்கி வரை அழிந்துபோன ஒட்டகச்சிவிங்கிகளின் பேரினமாகும். இது பெரிய சிவத்தேரியத்துடன் நெருக்கமாகத் தொடர்புடையது.  

## சொற்பிறப்பியல்
இதன் பொதுவான பெயரின் முதல் பகுதி சமசுகிருதத்தில் இந்து படைப்புக் கடவுளான பிரம்மாவினைக் குறிக்கிறது. இரண்டாவது பகுதியான "தேரியம்", என்ற பண்டைக் கிரேக்க வார்த்தையின் பொருள் "மிருகம்" என்பதாகும்.  

## விளக்கம்
*பிரம்மத்தேரியம்* *சிவத்திரியத்தை* போலவே பெரிய கட்டமைப்புடன் கூடிய விலங்காகும். இது பெரிதும் ஒக்காப்பியினை ஒத்திருக்கும். நான்கு குழல்கால் கூம்பு போன்ற கிரீடம் தொகுப்பைத் தலையில் கொண்டிருந்திருக்கும். புதைபடிவங்களின் பற்களை ஆய்வு செய்ததில், உயிருள்ள விலங்குகள் வனப்பகுதிகளிலும் ஈரநிலங்களிலும் வாழ்ந்திருக்கலாம் என்று தெரிவிக்கப்படுகிறது.
# விக்கிப்பீடியா:விக்கித்திட்டம்/2024, 2025, 2026

விக்கித்திட்டங்கள் தொடர்பாக மேற்கொள்ளப்படும் பணிகளை ஆவணப்படுத்தும் பக்கம்.  

## 2024
### ஒழுங்கமைப்புப் பணிகள்
1. இந்த உரையாடல் பக்கத்தில் குறிப்பிட்டுள்ளவாறு, **விக்கித்திட்டம்** (WikiProject) எனும் சொல் சமச்சீராக அனைத்துத் திட்டங்களுக்கும் செயல்படுத்தப்படுகிறது.
1. உருவாக்கப்பட்டு, வெவ்வேறு தாய்ப் பகுப்புகளில் இடப்பட்டுள்ள விக்கித்திட்டங்கள் பள்ளிகள்
1. அரசியல்
1. துடுப்பாட்டம்
1. இயற்பியல்
1. உயிரியல்
1. தாவரங்கள்

### புதிதாக உருவாக்கப்பட்ட விக்கித்திட்டங்கள்
1. கணிதம்
1. வேதியியல்
1. விலங்குகள்
1. கருநாடக இசை
1. தமிழ்த் திரைப்படம்
# நினைவெல்லாம் நீயடா


**நினைவெல்லாம் நீயடா** (*Ninaivellam Neeyada*) 2024 இல் ஆதிராஜன் இயக்கத்தில் வெளிவந்த இந்தியத் தமிழ் காதல் நாடகத் திரைப்படமாகும். இத்திரைப்படத்தில் பிரஜின், மனிஷா யாதவ், சினாமிகா ஆகியோர் நடித்திருந்தனர். இத்திரைப்படம் கலவையான எதிர்மறையான விமர்சனங்களைப் பெற்றது.  

## நடிகர்கள்

## தயாரிப்பு
2022 பெப்பிரவரி நிலவரப்படி, சென்னையில் எழுபது சதவிகிதப் படப்பிடிப்பு நிறைவடைந்தது. படப்பிடிப்பு 2022 செப்டம்பரில் முடிவடைந்தது.  

## ஒலிப்பதிவு
இத்திரைப்படத்திற்குஇளையராஜா இசையமைத்திருந்தார். இளையராஜா எழுதி யுவன் சங்கர் ராஜா பாடிய "இதயமே இதயமே" என்ற பாடல் இத்திரைப்படத்தில் இடம்பெற்றுள்ளது.  

## வரவேற்பு
*தி டைம்ஸ் ஆஃப் இந்தியாவின்* விமர்சகர் ஒருவர் திரைப்படத்திற்கு ஐந்து நட்சத்திரங்களுக்கு இரண்டு நட்சத்திரங்கள் என்று மதிப்பிட்டார். "*நினைவெல்லாம் நீயடா* அடிப்படையில் ஒரு நீண்ட காதல் நாடகமாகும். இத்திரைப்படம் தொடர்ந்து செல்வதுடன் ஒரு முடிவுக்கு வரவில்லை. அதற்குக் காரணம் திரைக்கதையில் மோசமாக ஒருங்கிணைக்கப்பட்ட முற்றிலும் தேவையற்ற பாடல்கள்" என்று எழுதினார். *மாலை மலரின்* விமர்சகர் ஒருவர் படத்திற்கு ஐந்து நட்சத்திரங்களுக்கு மூன்று நட்சத்திரங்கள் என்று மதிப்பிட்டார். முதல் பாதியில் பள்ளிப் பருவத்தையும், இரண்டாம் பாதியில் இளைஞர்களின் காதலையும் நியாபகப்படுத்தி இருக்கிறார் என்று எழுதி திரைப்படம் கொண்ட காதலின் தனித்துவமான அமைப்பைப் பாராட்டியதுடன் திரைப்படத்தின் நடிப்பு, இசை, ஒளிப்பதிவு, படத்தொகுப்பு ஆகியவற்றையும் பாராட்டினார்.
# வளர்சிதை மாற்றக் குறைபாடுகள்


## அறிகுறிகளும் அடையாளங்களும்
வளர்சிதை மாற்றக் கோளாறுகளுடன் ஏற்படக்கூடிய சில அறிகுறிகள் சோம்பல், எடை இழப்பு, மஞ்சள் காமாலை மற்றும் வலிப்புத்தாக்கங்கள் ஆகும். வெளிப்படுத்தப்பட்ட அறிகுறிகள் வளர்சிதை மாற்றக் கோளாற்றின் வகையைப் பொறுத்து மாறுபடும். இவை நான்கு வகையான அறிகுறிகளாக வகைப்படுத்தப்பட்டுள்ளன. கடுமையான அறிகுறிகள், தாமதமாகத் தொடங்கும் கடுமையான அறிகுறிகள், தொடர்ச்சியாக ஏற்படும் அறிகுறிகள் மற்றும் நிரந்தர அறிகுறிகள்.  

## காரணங்கள்

மரபுவழி வளர்சிதை மாற்றக் கோளாறுகள் வளர்சிதைமாற்றக் கோளாறுகளுக்கான ஒரு காரணமாகும். மேலும் ஒரு குறைபாடுள்ள மரபணு நொதி குறைபாட்டை ஏற்படுத்தும் போது இந்நோய் ஏற்படுகிறது. இந்த வகை நோயில் பல துணை வகைகள் உள்ளன. இவை வளர்சிதை மாற்றத்தின் பிறப்பு பிழைகள் என்று அழைக்கப்படுகின்றன. கல்லீரல் அல்லது கணையம் சரியாகச் செயல்படாதபோது வளர்சிதை மாற்ற நோய்களும் ஏற்படலாம்.  

## நோய் கண்டறிதல்

வளர்சிதை மாற்றக் கோளாறுகள் பிறக்கும்போதே இருக்கலாம். இவற்றை வழக்கமான பரிசோதனைகள் மூலம் அடையாளம் காண முடியும். ஒரு வளர்சிதை மாற்றக் கோளாறு ஆரம்பத்திலேயே கண்டறியப்படவில்லை என்றால், பிற்காலத்தில் தோன்றும் அறிகுறிகள் அடிப்படையில் கண்டறியப்படலாம். மரபணு வளர்சிதை மாற்றக் கோளாறுகளைக் கண்டறிய இரத்தம் மற்றும் டி. என். ஏ. பரிசோதனைக்கு உட்படுத்தப்படலாம்.  

மனிதச் செரிமான அமைப்பில் வாழும் நுண்ணுயிரிகளின் எண்ணிக்கை குறிப்பாகக் குடல் வாழ் நுண்ணுயிரிகள், வளர்சிதை மாற்றத்தில் முக்கியப் பங்கு வகிக்கிறது. இது பொதுவாக இதன் புரவலனுக்குச் சாதகமான செயல்பாட்டைக் கொண்டுள்ளது. நோய் இயற்பியல்/பொறிமுறை தொடர்புகளைப் பொறுத்தவரை, ஓர் அசாதாரணக் குடல் நுண்ணுயிரியானது வளர்சிதை மாற்றக் கோளாறு தொடர்பான உடல் பருமனில் பங்கு வகிக்க முடியும்.  

## நோயறிதல்
குருதி, தோல் அல்லது செவித்திறன் சோதனைகள் மூலம் புதிதாகப் பிறந்த குழந்தைகளில் வளர்சிதை மாற்றக் கோளாறு சோதனையிடப்படலாம்.  

## மேலாண்மை
வளர்சிதை மாற்றக் கோளாறுகளை ஆரம்பத்தில் கண்டறிந்தால் ஊட்டச்சத்து மேலாண்மையின் மூலம் குணப்படுத்தப்படலாம். ஒரு தனிநபருக்கு மிகவும் பயனுள்ளதாக இருக்கும் ஒரு சிகிச்சையை உருவாக்க உணவியல் நிபுணர்களுக்கு மரபணு வகை பற்றிய அறிவு இருப்பது முக்கியம்.
# விக்கிப்பீடியா:சிறப்புத் தொடர்-தொகுப்பு 2024

தமிழக ஆசிரியர்கள் எழுதிய கட்டுரைகளைச் செம்மைப்படுத்தும் பணிக்கான தொடர்-தொகுப்பு நிகழ்வு.  

சிஐஎஸ்-ஏ2கே அமைப்புடன் இணைந்து செயல்பட்டு இந்நிகழ்வு நடக்கவிருக்கிறது. நிகழ்விற்கான *மேல்-விக்கி* திட்டப் பக்கம்: Tamil Wikipedia Edit-a-thon in Chennai  

(முதன்மைத் திட்டம்: விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு/2024)  

## நோக்கம்
பயனர்கள் ஒன்றுகூடி, இறுதிக் கட்டத்தில் இருக்கும் பணியை நிறைவு செய்தல்.  

24 சூன் 2024 அன்றைய நிலவரப்படி,  
316 கட்டுரைகள் கவனிக்கப்பட வேண்டியுள்ளன. இக்கட்டுரைகளைத் துப்புரவு அல்லது செம்மைப்படுத்துதல் சிறப்புத் தொடர்-தொகுப்பின் நோக்கமாகும்.  

## அணுகுமுறை
1. தமிழ்நாட்டில் வாழும் 10 பயனர்கள் நேரடி நிகழ்வில் கலந்துகொண்டு காலை முதல் மாலை வரை பணியாற்றுதல்.
1. **நேரில் கலந்துகொள்ள இயலாதவர்கள் இணையம் வழியே இணைந்து பணியாற்றுதல்.**

## இலக்கு
நேரடி நிகழ்வில் கலந்துகொள்ளும் ஒவ்வொரு பயனரும் 24 கட்டுரைகளைச் செம்மைப்படுத்துவார். நிகழ்வின் இறுதியில் 240 கட்டுரைகள் நிறைவு செய்யப்பட்டிருக்கும்.  

எஞ்சியவை அடுத்து வரும் நாட்களில் கையாளப்பட்டு, 31-சூலை-2024 அன்று ஒட்டுமொத்தப் பணி நிறைவு செய்யப்படும்.  

## நிகழ்விற்கான திட்டம்
- ஊர்: சென்னை
- நிகழ்விடம்: AU-KBC Research Centre, சென்னை தொழில்நுட்ப நிறுவனம், குரோம்பேட்டை, சென்னை - 600 044
- தேதி: சூலை 13, 2024 (சனிக்கிழமை)
- நேரம்: காலை 9.30 மணி முதல் மாலை 5 மணி வரை

## ஏற்பாடுகள்
1. பயனர்கள், தமது பயணத்திற்கான ஏற்பாடுகளைத் தாமே செய்துகொள்ள வேண்டும். அதற்குரிய செலவுகள் மதிப்பூதியத்தில் உள்ளடங்கும். (தொகையை அறிந்துகொள்ள ஒருங்கிணைப்பாளரைத் தொடர்பு கொள்ளுங்கள்)
1. முந்தைய நாள் மாலை 6 மணி முதல், நிகழ்வு நாளின் மாலை 6 மணி வரை தங்குவதற்கான அறையானது கல்லூரி வளாகத்தை ஒட்டியுள்ள விருந்தினர் விடுதியில் வழங்கப்படும்.
1. நிகழ்வு நாளின் காலை உணவு, இரவு உணவு இவற்றிற்கான செலவுகள் மதிப்பூதியத்தில் அடங்கும். (தொகையை அறிந்துகொள்ள ஒருங்கிணைப்பாளரைத் தொடர்பு கொள்ளுங்கள்)
1. பகலுணவு, நொறுவை, தேநீர் ஆகியவை கல்லூரி வளாகத்து உணவு விடுதி மூலமாக வழங்கப்படும்.

## நேரடி நிகழ்வில் கலந்துகொண்டு பணியாற்றுதலுக்கான முன்பதிவு
( எனும் குறியீடுகளை இட்டால் உங்களின் பெயர் பதிவாகும்.)  

1. --மா. செல்வசிவகுருநாதன் (பேச்சு) 11:58, 9 சூன் 2024 (UTC)
1. --மகாலிங்கம் இரெத்தினவேலு--மகாலிங்கம் இரெத்தினவேலு 07:11, 10 சூன் 2024 (UTC)
1. --Gnuanwar (பேச்சு) 15:02, 28 சூன் 2024 (UTC)Gnu anwar
1. -- <font ="Casteller" size="4">ஸ்ரீதர். ஞா</font> 💬உரையாடுக 12:00, 12 சூன் 2024 (UTC)
1. --பாலசுப்ரமணியன்--Balu1967 (பேச்சு) 14:33, 15 சூன் 2024 (UTC)
1. --வசந்தலட்சுமி
1. -- ஜெரோம் கிறிஸ்பின்
1. --நீச்சல்காரன் (பேச்சு) 00:04, 26 சூன் 2024 (UTC)
1. --<font><font color="#ffe67300"><b>இரா. பாலா</b></font><font color="#8000"><sup>பேச்சு</sup></font></font> 02:12, 26 சூன் 2024 (UTC)
1. -நந்தினிகந்தசாமி (பேச்சு) 07:16, 26 சூன் 2024 (UTC)
1. --Ambai Gayathri S (பேச்சு) 17:45, 8 சூலை 2024 (UTC)
1. இ.வாஞ்சூர் முகைதீன் (பேச்சு) 05:32, 13 சூலை 2024 (UTC)

## இணையம் வழியே இணைந்து பணியாற்ற விரும்பும் பயனர்கள்
( எனும் குறியீடுகளை இட்டால் உங்களின் பெயர் பதிவாகும்.)  

1. பயனர்:சத்திரத்தான்
1. பயனர்:கு. அருளரசன்
1. பார்வதிஸ்ரீ

## திட்ட ஒருங்கிணைப்பாளர்கள்
1. - மா. செல்வசிவகுருநாதன் (பேச்சு) 14:09, 23 மே 2024 (UTC)
1. - நீச்சல்காரன்

## நிகழ்வு குறித்த முழுமையான விவரங்கள்
# ஐன்சுடைனியம் டெட்ராபுளோரைடு



**ஐன்சுடைனியம் டெட்ராபுளோரைடு** (*Einsteinium tetrafluoride*) என்பது EsF<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். ஐன்சுடைனியமும் புளோரினும் சேர்ந்து இந்த இருமச் சேர்மம் உருவாகிறது. வெப்பவண்ணப்படிவு பிரிகை முறையில் ஐன்சுடைனியம் டெட்ராபுளோரைடு அறியப்படுகிறது.  

## தயாரிப்பு
ஐன்சுடைனியம் புளோரைடை புளோரினேற்றம் செய்து ஐன்சுடைனியம் டெட்ராபுளோரைடைத் தயாரிக்கலாம்.  

:2EsF<sub>3</sub> + F<sub>2</sub> -> 2EsF<sub>4</sub>  

## பண்புகள்
ஐன்சுடைனியம் டெட்ராபுளோரைடு எளிதில் ஆவியாகக்கூடிய ஒரு சேர்மமாகும். இந்த ஆவியாகும் தன்மை மற்ற யுரேனியப் பின் தனிமங்களின் டெட்ராபுளோரைடுகளுடன் ஒப்புநோக்கத்தக்கதாகும்.
# மதுரா பிரசாத் மிசுரா



**மதுரா பிரசாத் மிசுரா** (*Mathura Prasad Mishra;* 1918 - 17 சூலை 1987) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் இந்திய தேசிய காங்கிரசின் உறுப்பினராகப் பீகாரில் உள்ள பெகூசராய் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையின் முதல், இரண்டாவது மற்றும் மூன்றாவது மக்களவையில் தொடர்ந்து மூன்று முறை உறுப்பினராகத் தேர்ந்தெடுக்கப்பட்டார்.  

மிசுரா தனது 69வது வயதில் 17 சூலை 1987 அன்று மகாராட்டிர மாநிலம் புனேவில் காலமானார்.
# அலோக் குமார் சுமன்



மருத்துவர் **அலோக் குமார் சுமன்** (*Alok Kumar Suman*) என்பவர் ஓர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் 2019 இந்திய பொதுத் தேர்தலில் ஐக்கிய ஜனதா தளம் கட்சி வேட்பாளராக கோபால்கஞ்சு மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். இவர் ஐக்கிய ஜனதா தளத்தின் தேசிய பொருளாளராகவும் உள்ளார்.  

## இளமையும் கல்வியும்
சுமன், பீகாரின் கோபால்கஞ்ச் மாவட்டத்தில் உள்ள ஜடோபூர் துகாகரன் என்ற இடத்தில் சாமர் (தலித்) பிரிவில் ஜெய் ஸ்ரீ ராம் மற்றும் பாட்டியா தேவிக்கு மகனாகப் பிறந்தார். அன்றாடத் தேவைகளைப் பூர்த்தி செய்யவும், ஆரம்பக் கல்வியைத் தொடரவும் பண்ணைகளில் குழந்தைத் தொழிலாளியாகப் பணிபுரிந்தார்.  

உயர்நிலைப் பள்ளிப் படிப்பை முடித்த பிறகு, இந்தியப் பள்ளிச் சான்றிதழுக்காக பாட்னா அறிவியல் கல்லூரிக்குச் சென்றார். பின்னர் பாட்னா மருத்துவக் கல்லூரி மற்றும் மருத்துவமனையில் இளநிலை மருத்துவம் இளநிலை அறுவை சிகிச்சை மற்றும் முதுநிலை அறுவை சிகிச்சை மருத்துவக் கல்வியினை முடித்தார்.  

## தொழில்
கல்விக்குப் பிறகு, தில்லியில் உள்ள ராம்மனோகர் லோகியா மருத்துவமனையில் உள்ளக மருத்துவராகப் பணிபுரிந்து பீகார் மாநில மருத்துவ துணை இயக்குநராகப் பணியாற்றி ஓய்வு பெற்றார். இவர் "குழந்தைகளில் வயிற்று குடலிறக்கம்" என்ற அறிவியல் ஆய்வறிக்கையை எழுதியுள்ளார்.
# பரங்கிப்பேட்டை தொடருந்து நிலையம்



**பரங்கிப்பேட்டை** தொடருந்து நிலையம் (*Parangipettai railway station*) என்பது இந்தியாவின், தமிழ்நாட்டின், பரங்கிப்பேட்டையில் அமைந்துள்ள ஒரு தொடருந்து நிலையமாகும். ஆங்கிலேயர் ஆட்சிக் காலத்திலும், நாடு சுதந்திரம் அடைந்து சுமார் 15 ஆண்டுகளுக்குப் பிறகும் பரங்கிப்பேட்டையில் தொடருந்து போக்குவரத்து சிறப்பாக இருந்தது . போக்குவரத்து வசதிகள் நவீனமயமாக்கப்பட்ட பிறகு, பரங்கிப்பேட்டை மிகவும் பின்தங்கிய நிலையை அடைந்தது. இந்த நிலையத்தை தெற்கு இரயில்வே 2017 இல் NSG-6 என வகைப்படுத்தியது. இப்போது, ​​2023 இல் HG-2 என வகைப்படுத்தியுள்ளது.  

அகலப்பாதையாக மாற்றப்பட்ட பிறகு, விழுப்புரம், மயிலாடுதுறை செல்லும் 6 தொடருந்துகள், பெங்களூரு - காரைக்கால் இடையே மேலும் இரண்டு ரயில்கள் என மொத்தம் 8 தொடருந்துகள் மட்டுமே பரங்கிப்பேட்டையில் நின்று செல்கின்றன. பரங்கிப்பேட்டை வழியாக செல்லும் 60+ விரைவு வண்டிகள் எதுவும் இங்கு நிற்பதில்லை.  

பரங்கிப்பேட்டை தொடருந்து நிலையம் கடலூரிலிருந்து 17 மைல் தொலைவிலும், மாயவரத்திலிருந்து (மயிலாடுதுறை) 29 1/2 தொலைவிலும், சென்னையிலிருந்து (எழும்பூர்) 145 மைல் தொலைவிலும் அமைந்துள்ளது. பரங்கிப்பேட்டை நகரம் தொடருந்து நிலையத்தின் கிழக்கே ஒரு மைல் தொலைவில் உள்ளது.  

## புத்தகங்கள்
தென்னிந்திய இரயில்வே நிறுவனம் 1900, 1903, 1909, 1926 ஆகிய ஆண்டுகளில் வெளியிடப்பட்ட *தென்னிந்திய இரயில்வே விளக்க வழிகாட்டி* என்ற நூலில் பரங்கிப்பேட்டை தொடருந்து நிலையம் பற்றிய தகவல்களை 1900 இல் ஒன்றரைப் பக்கங்களில் வழங்கியுள்ளது.  

## பழைய கட்டிடத்தின் எச்சங்கள்
# சுவராஜ் இந்தியா

**சுவராஜ் இந்தியா** (*Swaraj india*) என்பது பதிவுசெய்யப்பட்ட அங்கீகரிக்கப்படாத இந்திய அரசியல் கட்சியாகும், இது அக்டோபர் 2, 2016 அன்று தொடங்கப்பட்டது. இது யோகேந்திர யாதவ் மற்றும் ஊழல் தடுப்பு ஆர்வலர் பிரசாந்த் பூஷண் ஆகியோரால் உருவாக்கப்பட்டது. பதிவு செய்யப்பட்ட கட்சியின் தேசிய பொதுச் செயலாளராக அவிக் சஹா உள்ளார், தற்போதைய தேசியத் தலைவராக கிறிஸ்டினா சாமி உள்ளார். சூலை 31,2016 அன்று, 14 ஏப்ரல் 2015 அன்று ஒரு அரசியல் தளமாக உருவாக்கப்பட்ட சுவராஜ் அபியான், சுவராஜ் இந்தியா என்ற அரசியல் முன்னணியை உருவாக்குவதற்கான முடிவை அறிவித்தது.  

## தொடக்க நாட்கள்
மார்ச் 4,2015 அன்று, யாதவ், பூஷண், ஆனந்த் குமார் மற்றும் அஜித் ஜா ஆகியோர் ஆம் ஆத்மி கட்சி முக்கிய அரசியல் விவகாரக் குழுவில் இருந்து நீக்கப்பட்டனர், பின்னர் மார்ச் 28 அன்று கட்சியிலிருந்து வெளியேற்றப்பட்டனர். பின்னர், தேசிய செயற்குழுவில் உள்ள ஒரே பெண் கிறிஸ்டினா சாமியும் கட்சியிலிருந்து விலகினார். இந்தக் குழு நாடு தழுவிய சுயராஜ்ய யாத்திரையைத் தொடங்க முடிவு செய்து, ஜவஹர்லால் நேரு பல்கலைக்கழகத்தின் கல்வியாளரான ஆனந்த் குமார் தலைமையில் சுவராஜ் அபியான் என்ற சமூக-அரசியல் தளத்தை உருவாக்கியது. 100 தன்னார்வலர்கள் கொண்ட குழு தில்லியில் கூடி நாட்டின் அனைத்து பகுதிகளுக்கும் சுற்றுப்பயணம் செய்து சுவராஜ் சம்வாத் என்று அழைக்கப்படும் மக்களுடன் திறந்த உரையாடல்களை நடத்த முடிவு செய்தது. ஏப்ரல் 14 அன்று, குருகிராமில் 25 க்கும் மேற்பட்ட மாநிலங்களை பிரதிநிதித்துவப்படுத்தும் 2000 க்கும் மேற்பட்ட பங்கேற்பாளர்களுடன் ஒரு மாநாடு நடைபெற்றது. நாடு முழுவதும் தொடர்ச்சியான சுவராஜ் சம்வாத் (திறந்த உரையாடல்கள்) க்குப் பிறகு, அனைத்து மாநிலங்களிலிருந்தும் 400 பிரதிநிதிகளுடன் ஒரு தேசிய மாநாடு நடத்தப்பட்டது மற்றும் சுவராஜ் இந்தியா 2 அக்டோபர் 2016 அன்று உருவாக்கப்பட்டது.  

## கருத்தியல்
இந்த அமைப்பு தனது கருத்தியலை யதார்த்தமாக மாற்றுவதாகவும், அரசியல், பொருளாதாரம், சமூகம் மற்றும் கலாச்சாரம் என வாழ்க்கையின் அனைத்து அம்சங்களிலும் சுயராஜ்யத்தை அடைவதாகவும் கூறுகிறது. கட்சியின் குறிக்கோள்கள் பின்வருமாறு கூறுகின்றன. "கட்சி நமது நாட்டிற்காகவும், நமது சமூகத்திற்காகவும், நமது உலகத்திற்காகவும், நமக்காகவும் சுயராஜ்யத்தை அடைவதை நோக்கமாகக் கொண்டுள்ளது". சுயராஜ்யம் என்பது சுய ஆட்சி மற்றும் அனைத்து வகையான மேலாதிக்கத்திலிருந்து சுதந்திரம் மற்றும் மனித வாழ்க்கையின் ஒவ்வொரு மட்டத்திலும் சுய உணர்தலுக்கான சுதந்திரம், ஜனநாயக ஆட்சி, நிலையான பொருளாதார வளர்ச்சி மற்றும் தனிப்பட்ட சுதந்திரம் மற்றும் சிந்தனை சுதந்திரத்துடன் கூடிய சமூகத்தை அடைவதற்கான சுதந்திரம் ஆகும்.  

## தேர்தல்கள்
2019 ஆம் ஆண்டில், சுவராஜ் இந்தியா அரியானா சட்டமன்றத் தேர்தலில் 90 இடங்களில் போட்டியிட முடிவு செய்தது. கட்சிக்கு அதன் சின்னமாக விசில் தேர்தல் ஆணையத்தால் ஒதுக்கப்பட்டது.
# வசந்த் தாவ்கரே



**வசந்த் சங்கர் தாவ்கரே** (*Vasant Shankar Davkhare*) தேசியவாத காங்கிரஸ் கட்சியைச் சேர்ந்த இந்திய அரசியல்வாதி ஆவார். இவர் 1998 முதல் மகாராட்டிரா சட்டமன்றக் குழுவின் துணைத் தலைவராக இருந்தார்.  

22 மே 2010 அன்று தாவ்கரேயின் மனைவி கடுமையான இதய செயலிழப்பு காரணமாக இறந்தார். தாவ்கரே 2018 ஜனவரி 4 அன்று சிறுநீரக செயலிழப்பால் இறந்தார். வசந்த் தாவ்கரே மஹாராஷ்டிராவில் உள்ள அனைத்து அரசியல் கட்சிகள் மற்றும் தலைவர்களுடன் நல்ல உறவைப் பேணுவதில் பெயர் பெற்றவர். இவர் தனது முழு வாழ்க்கையிலும் தானே அரசியலில் நல்ல பிடிப்பைப் பெற்றார். சிவசேனா தானேவின் மாபெரும் தலைவர் ஆனந்த் டிகே மற்றும் வசந்த் தாவ்கரே ஆகியோரின் நட்பு இரண்டு வெவ்வேறு கட்சிகளைச் சேர்ந்த அனைத்து அரசியல்வாதிகளுக்கும் முன்மாதிரியாகும். சிவசேனா தலைவர் மறைந்த சிறீ பாலாசாகேப் தாக்கரேயின் நேரடி ஆதரவுடன் வசந்த் தாவ்கரே மூன்று முறை போட்டியின்றித் தேர்ந்தெடுக்கப்பட்டார். முன்னாள் முதலமைச்சர் விலாஸ்ராவ் தேஷ்முக், பகுஜன் விகாஸ் அகாதி தலைவர் ஹிதேந்திர தாக்கூர் (அப்பா) ஆகியோர் சமீபகாலமாக சிறந்த நண்பர்களாக அறியப்பட்டனர்.
# ஆனையிறவு சமர்

**ஆனையிறவு சமர்** (*Battle of Elephant Pass*) என்பது இலங்கை உள்நாட்டுப் போரின் போது நடந்த மூன்று சமர்களாகும் அவை:  

:* முதல் ஆனையிறுவு சமர், இலங்கை இராணுவத்தின் கட்டுப்பாட்டில் இருந்த படைத் தளத்தை விடுதலைப் புலிகள் தங்கள் கட்டுப்பாட்டில் கொண்டுவர 1991 யூலையில் நடத்திய ஒரு தாக்குதல் முயற்சி.  
:* இரண்டாம் ஆணையிறவு சமர், என்பது இராணுவத்தின் கட்டுப்பாட்டில் இருந்த படைத் தளத்தை 2000, ஏப்ரலில், விடுதலைப் புலிகள் தங்கள் கட்டுப்பாட்டில் கொண்டுவந்த ஒரு வெற்றிகரமான ஒரு தாக்குதல்.  
:* மூன்றாம் ஆனையிறவு சமர், என்பது யாழ்ப்பாணக் குடாநாட்டின் தரைப்பாதையை தங்கள் கட்டுப்பாட்டிற்குள் கொண்டுவர 2009 இல் இலங்கை இராணுவம் மேற்கொண்ட தாக்குதல்.
# இண்டன் ஆறு


**இண்டன் ஆறு** (*Hindon River*) (ஹிண்டன் ஆறு என்றும் அழைக்கப்படுகிறது) என்பது உத்தரப்பிரதேசத்தின் சகாரன்பூர் மாவட்டத்தில் உள்ள ஷகும்பரி தேவி மலைத்தொடரில் (மேல் சிவாலிக்) உருவாகி நொய்டாவில் உள்ள யமுனை நதியில் சேரும் ஒரு இந்திய நதியாகும். யமுனை நதியின் துணை நதியான இண்டன், முற்றிலும் மழைநீரை ஆதாரமாகக் கொண்டுள்ளது, இதன் நீர்ப்பிடிப்புப் பகுதி தோராயமாக 7,083 சதுர கிலோமீட்டர் (2,735 சதுர மைல்) ஆகும்.  

இது முசாபர்நகர் மாவட்டம், மீரட் மாவட்டம், பாக்பத் மாவட்டம், காசியாபாத் மாவட்டம் மற்றும் கௌதம் புத்த நகர் மாவட்டம் வழியாக 400 கிலோமீட்டர் (250 மைல்) ஓடி கங்கை மற்றும் யமுனை நதிகளுக்கு இடையில் பாய்கிறது, இது நொய்டா செக்டர்-150 இல் யமுனை ஆற்றில் கலக்கிறது. இந்திய விமானப்படை இண்டன் விமானப்படைத் தளமும் தில்லியின் புறநகரில் உள்ள காசியாபாத் மாவட்டத்தில் அதன் கரையில் அமைந்துள்ளது.  

## துணை ஆறு
காளி ஆறு இண்டனின் துணை நதியாகும். காளி சிவாலிக் மலைகளின் ராஜாஜி மலைத்தொடரில் உருவாகி, சகாரன்பூர், முசாபர்நகர், மீரட் மற்றும் பாக்பத் மாவட்டங்கள் வழியாக சுமார் 150 கிலோமீட்டர் (93 மைல்) பயணம் செய்து, சர்தனாவுக்கு அருகிலுள்ள பித்த்லோகரில் இண்டன் நதியுடன் இணைகிறது. அதன்பிறகு நொய்டாவில் உள்ள யமுனை ஆற்றில் இண்டன் இணைகிறது. காளி நதியும் மிகவும் மாசுபட்டுள்ளது, மேலும் இது உத்தரபிரதேசத்தின் மக்கள் தொகை மற்றும் தொழில்துறை பகுதி வழியாகச் செல்வதால் இண்டனின் மாசுபாட்டை அதிகரிக்கிறது.  

## புராணங்களில்
சர்தானா அருகில் மகாபாரத காலத்தைச் சேர்ந்ததாக நம்பப்படும் பண்டைய மகாதேவ் கோயில் உள்ளது, மேலும் பாண்டவர்கள் இலட்சகிரிக்குச் செல்வதற்கு முன்பு பிரார்த்தனை செய்த இடமாகக் கருதப்படுகிறது. இந்த இடம் இண்டன் (முன்பு ஹர்ணண்டி) மற்றும் கிருஷ்ணா (*வர்ணவரத்தில் உள்ள* *காளி நதி*, தற்போதைய பர்னவா) ஆகிய ஆறுகள் சங்கமித்த இடமாகும். இளவரசர்கள் தங்கள் தாயார் குந்தியுடன் வசித்த இடமாகும். இதே இடத்தில் தான் துரியோதனாவால் அரக்கால் செய்யப்பட்ட மோசமான அரண்மனை அமைந்திருந்ததாகக் கூறப்படுகிறது.  

## வரலாறு
சிந்து சமவெளி நாகரிகம் (கிமு 1) தளமான ஆலம்கீர்பூர், தில்லியில் இருந்து 28 கிலோமீட்டர் (17 மைல்) தொலைவில் இண்டன் ஆற்றின் குறுக்கே அமைந்துள்ளது.  

காசியாபாத் நகரம் இந்தியக் கிளர்ச்சியின் போது சண்டையிடும் ஒரு களமாக இருந்தது, அப்போது பிரித்தானிய கிழக்கிந்திய நிறுவனத்தின் கீழ் இருந்த வங்காள இராணுவத்தில் இருந்த இந்திய வீரர்கள் கிளர்ச்சி செய்தனர. ஆனால், இது விரைவில் இந்தியாவில் பிரித்தானிய ஆட்சிக்கு எதிரான பரவலான கிளர்ச்சியாக மாறியது. 1857 ஆம் ஆண்டில் இந்திய துருப்புக்களுக்கும் பிரித்தானிய வீரர்களுக்கும் இடையே பத்லி-கி-செராய் போர் உட்பட பல மோதல்கள் நடந்த இடமாக இண்டன் நதி இருந்தது. பிரித்தானிய வீரர்கள் மற்றும் அதிகாரிகளின் கல்லறைகளை இன்றும் இங்கு காணலாம். வட இந்திய வரலாற்றில் காசியாபாத்தின் பங்கு பல்வேறு புரட்சிகளில் பங்கு வகித்த பல சுதந்திர போராட்ட வீரர்களின் பிறப்பால் உறுதிப்படுத்தப்பட்டுள்ளது, அவர்கள் அனைவரும் அங்கு வாழ்ந்த-இன்னும் வாழ்ந்து வரும் அனைவருக்கும் சுதந்திரத்தை அடைவதற்கு அர்ப்பணிக்கப்பட்டவர்கள்.
# அரேபிய வரையாடு



**அரேபிய வரையாடு** (*Arabian tahr-அரபிடிராகசு ஜெயகாரி*) என்பது கிழக்கு அரேபியாவை பூர்வீகமாகக் கொண்ட வரையாட்டுச் சிற்றினமாகும். சமீப காலம் வரை, இது *கெமிட்ராகசு* பேரினத்தில் வைக்கப்பட்டது, ஆனால் மரபியல் சான்றுகள் இதனை *அரபிடிராகசு* என்ற ஒற்றை வகை உயிரலகு பேரினத்திற்கு மாற்றப்பட்டது.  

## விளக்கம்
இது மிகச்சிறிய வரையாடு சிற்றினமாகும். இதன் இரு பாலினத்திலும் பின்னோக்கிய-வளைவுகளுடன் கூடிய கொம்புகளுடன் கூடிய கட்டமைப்பைக் கொண்டுள்ளது. பெண் மான்களை விட ஆண் மான்கள் மிகவும் வலிமையானவை. இவற்றின் தோலில் நீளமான, செம்-பழுப்பு நிற முடியைக் கொண்டிருக்கும். தோலின் மேல் பின்புறத்தில் ஓர் அடர் பட்டை ஒன்று காணப்படும். ஆண் மான்கள் மிகவும் ஈர்க்கக்கூடிய பிடரி மயிரினைக் கொண்டுள்ளன. இவை முதுகில் வலதுபுறமாக நீண்டு, வயதின் அடிப்படையில் நீளமாக வளரும். வயது முதிர்ந்த ஆண் மான்களில் முகவாய் கருமை நிறத்தில் அடர்வாகவும் கண் கோடுகள் கருமையாகவும் காணப்படும். பெரும்பாலான ஆடு-மான்களைப் போலவே, இவை செங்குத்தான, பாறை சரிவுகளில் சமநிலை மற்றும் ஏறிச்செல்லும் வகையில் நொய்மம் போன்ற காற் குளம்புகளைக் கொண்டுள்ளன.  

2018ஆம் ஆண்டு நிலவரப்படி, இதனுடைய இயற்சூழலில் சுமார் 2,200 வரையாடுகள் இருக்கலாம் என்று கருதப்படுகிறது.  

## வகைப்பாட்டில்

அரேபிய வரையாடு முதன்முதலில் 1894ஆம் ஆண்டில் ஓல்டுபீல்டு தாமசு என்பவரால் விவரிக்கப்பட்டது. இவர் ஓமன் ஜெபல் தாவில் சேகரிக்கப்பட்ட விலங்கியல் மாதிரிகளுக்கு *கெமிட்ராகசு ஜெயகாரி* என்ற பெயரை முன்மொழிந்தார். மூலக்கூறு இனவரலாறு குறித்த ஆய்வின் அடிப்படையில் 2005ஆம் ஆண்டில் புதிதாக உருவாக்கப்பட்ட *அரபிடிராகசு* பேரினத்தில் வைக்கப்பட்டது.  

## சொற்பிறப்பியல்
*அரபிடிராகசு* என்ற பேரினப் பெயர் "அரேபியன்" எனப் பொருள்படும் கிரேக்க வார்த்தைகளான *அரவிகோசு* என்பதிலிருந்தும் "ஆடு" எனப் பொருள்படும் *டிராகோஸ்* என்பதிலிருந்தும் பெறப்பட்டது.  

## நடத்தையும் சூழலியலும்
மற்ற வரையாடு சிற்றினங்களைப் போலன்றி, அரேபிய வரையாடு தனிமையில் வாழக்கூடியது. ஒரு பெண் மற்றும் ஒரு குட்டி அல்லது ஓர் ஆண் ஆடு கொண்ட சிறிய குழுக்களாகவும் வாழலாம். பருவகாலங்களின் போது மந்தைகளை உருவாக்குவதற்குப் பதிலாக, சிறிய, சிதறிய குடும்பங்களில் இனப்பெருக்கம் நிகழ்கிறது. குட்டி ஈனுதல் ஆண்டு முழுவதும் நிகழ்கின்றன. இதனுடைய கர்ப்பக் காலம் 140 முதல் 145 நாட்கள் வரை நீடிக்கும்.  

### உணவு மற்றும் வேட்டையாடுதல்
இந்த விலங்குகள் பொதுவான மேய்ச்சல் விலங்குகளாகவும். இவை புற்கள், புதர்கள், இலைகள் மற்றும் பெரும்பாலான மரங்களின் பழங்களை உண்ணும். இவை தண்ணீரை அதிகம் நம்பியிருக்கின்றன. கோடைக் காலங்களில் இவை இரண்டு அல்லது மூன்று நாட்களுக்கு ஒருமுறை தண்ணீர் குடிக்கும். வாடிகள் எனப்படும் நதிப் பாதைகளில் தண்ணீர் குடிப்பதற்காக இவை உயரமான இடத்திலிருந்து இறங்கி வருகின்றன. இப்பகுதியில் தண்ணீர் வற்றும்போது புதிய பகுதிகளுக்குச் செல்லும்.  

சமீப காலங்களில் இப்பகுதியில் இருந்த சிறுத்தை அழிக்கப்படுவதற்கு முன்பு, அரேபிய வரையாடு, அரேபியச் சிறுத்தைகளால் ( *பாந்தெரா பார்டசு நிம்ர்*) வேட்டையாடப்பட்டிருக்கலாம்.  

## அச்சுறுத்தல்கள்
அரேபிய வரையாடு தீவிர மேய்ச்சல், வேட்டையாடுதல் மற்றும் வாழ்விட அழிவு ஆகியவற்றால் அழிந்து வருகிறது. ஐக்கிய அரபு அமீரகத்தில் உள்ள மற்றொரு இடமான, அபுதாபியில் உள்ள சர் பானி யாசு, அரேபிய வரையாடு பாதுகாப்பு பகுதியாக அறிவிக்கப்பட்டது.
# கலிபோர்னியம்(III) நைட்ரேட்டு



**கலிபோர்னியம்(III) நைட்ரேட்டு** (*Californium(III) nitrate*) என்பது Cf(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கலிபோர்னியமும் அயோடினும் சேர்ந்து இச்சேர்மம் உருவாகும். மற்ற கலிபோர்னியம் சேர்மங்களைத் தயாரிக்க உதவும் முன்னோடிச் சேர்மமாக இது பயன்படுகிறது. கலிபோர்னியம்(III) நைட்ரேட்டு நீரில் கரையும்.
# கலிபோர்னியம் டெட்ராபுளோரைடு



**கலிபோர்னியம் டெட்ராபுளோரைடு** (*Californium tetrafluoride*) என்பது CfF<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கலிபோர்னியமும் புளோரினும் சேர்ந்து இந்த இருமச்சேர்மம் உருவாகும்.  

## தயாரிப்பு
கலிபோர்னியம்(III) ஆக்சைடுடன் புளோரினைச் சேர்த்து 400 பாகை செல்சியசு வெப்பநிலையில் வினைபுரியச் செய்து கலிபோர்னியம் டெட்ராபுளோரைடு தயாரிக்கப்படுகிறது.  

:2Cf<sub>2</sub>O<sub>3</sub> + 8F<sub>2</sub> -> 4CfF<sub>4</sub> + 3O<sub>2</sub>  

பெர்க்கிலியம் டெட்ராபுளோரைடை 'β'' சிதைவுக்கு உட்படுத்தினாலும் கலிபோர்னியம் டெட்ராபுளோரைடு உருவாகும்.  

## வேதிப்பண்புகள்
கலிபோர்னியம் டெட்ராபுளோரைடை சூடுபடுத்தினால் சிதைவடைந்து கலிபோர்னியம்(III) புளோரைடு சேர்மமாக மாறுகிறது.  
:2CfF<sub>4</sub> → 2CfF<sub>3</sub> + 2F
# வரையாடு



**வரையாடு (Tahrs** ( , ) அல்லது **tehrs** என்பது ஆடுகள் மற்றும் செம்மறி ஆடுகளுடன் தொடர்புடைய பெரிய இரட்டைப்படைக் குளம்பிகள் ஆகும். மூன்று சிற்றினங்கள் உள்ளன. இவை அனைத்தும் ஆசியாவைச் சேர்ந்தவை. முன்பு இவை அனைத்தும் ஒன்றுக்கொன்று நெருங்கிய தொடர்புடையதாகக் கருதப்பட்டு, *கெமிட்ரகசு* என்ற ஒற்றை வகை உயிரலகுப் பேரினத்தில் வைக்கப்பட்டது, மரபணு ஆய்வுகள் இவை அவ்வளவு நெருங்கிய தொடர்புடையவை அல்ல என்பதை நிரூபித்துள்ளன. இப்போது இந்த மூன்றும் தனித்தனிச் சிற்றினங்களாக தனித்தனி வகை வகைகளின் உறுப்பினர்களாகக் கருதப்படுகின்றன. *கெமிட்ரகசு* இப்போது இமயமலை வரையாட்டினையும், நீலகிரி வரையாட்டிற்கு *நீலகிரிட்ரகசு* பேரினமும் அரேபிய வரையாட்டிற்கு *அரபிடிராகசு* பேரினமும் ஒதுக்கப்பட்டுள்ளது.  

ஓமானின் அரேபிய வரையாடும் தென்னிந்தியாவில் நீலகிரி வரையாடும் சிறிய வாழிட வரம்பினைக் கொண்டுள்ளன. மேலும் இவை அழியும் அபாயத்தில் அருகிய இனமாகக்<nowiki/>கருதப்படுகின்றன. இமயமலை வரையாடு ஒப்பீட்டளவில் இமயமலையில் பரவலாகக் காணப்படுகிறது. மேலும் இது நியூசிலாந்தின் தெற்கு ஆல்ப்சு மலைப்பகுதியில் அறிமுகப்படுத்தப்பட்டது. இங்கு இது பொழுதுபோக்குக்காக வேட்டையாடப்படுகிறது. மேலும், தென்னாப்பிரிக்காவில் உள்ள மேசை மலையில் காணப்படுகிறது. இது 1936ஆம் ஆண்டில் ஒரு மிருகக்காட்சிசாலையிலிருந்து தப்பிய ஒரு இணை வரையாடுகளின் வம்சாவளியைச் சேர்ந்தது. ஆனால் இவற்றில் பெரும்பாலானவை அழிக்கப்பட்டன. நீலகிரி வரையாட்டினைப் பொறுத்தவரை, தென்னிந்தியாவின் மலைத்தொடர்களில் இதன் இருப்பு இருப்பதாக ஆராய்ச்சி சுட்டிக்காட்டுகிறது. 1998-இல் மொத்தம் ~1400 தனிநபர்களுடன் கூடிய இதன் மிகப்பெரிய எண்ணிக்கையானது தென்னிந்திய மாநிலங்களான தமிழ்நாடு மற்றும் கேரளாவிற்கு இடையில் வாழ்கின்றன. இங்கு வேட்டையாடுபவர்கள் மற்றும் சட்டவிரோத வேட்டையாடுதல் ஆகியவற்றால் பாதிக்கப்படுகிறது.  

## நடத்தை
காலையில் இரை தேடுவதைத் தொடர்ந்து ஒரு நீண்ட ஓய்வினை மேற்கொண்டு, பின்னர் மாலையில் உணவு தேடும் வழக்கமுடையன. வரையாடுகள் பொதுவாகச் சுறுசுறுப்பாக இருப்பதில்லை. இரவில் இரை தேடுவதில்லை. இவற்றைக் காலையிலும் மாலையிலும் ஒரே இடத்தில் காணலாம்.
# இமயமலை செரோவ்


## வகைப்பாட்டியல்
1831ஆம் ஆண்டில், பிரையன் காக்டன் கோட்சன் முதன்முதலில் சத்லஜ் மற்றும் டீஸ்டா ஆறுகளுக்கு இடையிலான மலைப்பகுதிகளில் "புபலின் மான்" என்ற பெயரில் குறுகிய கொம்புகளைக் கொண்ட ஆடு போன்ற விலங்கை விவரித்தார். "புபலின்" என்ற பெயர் அதிகமாகப் பயன்பாட்டில் இருந்ததால், சில மாதங்களுக்குப் பிறகு இதற்கு *ஆன்டிலோப் தார்* என்ற இருசொற் பெயரினைக் கொடுத்தார். 1838ஆம் ஆண்டில் வில்லியம் ஓகில்பி *கேப்பரிகார்னிசு* பேரினத்தை விவரித்தபோது, இமயமலை செரோவை இந்தப் பேரினத்தின் மாதிரி இனமாகத் தீர்மானித்தார்.  

## விளக்கம்
இமயமலை செரோ பெரும்பாலும் கருப்பு நிறத்தில் காணப்படும். பக்கவாட்டு, பின்புறம் மற்றும் மேல் கால்கள் துருப்பிடித்த செந்நிறத்தில் உள்ளன. இதன் கீழ்க் கால்கள் வெண்மை நிறத்தில் உள்ளன.  

## வாழிடமும் பரவலும்
இமயமலை செரோ 300 மீ (980 ) உயரத்திற்கு மேல் உள்ள மலைப்பாங்கான காடுகளில் வாழ்கிறது. ஆனால் குளிர்காலத்தில் 100 மீ (330 ) வரை இறங்குகிறது. இது இமயமலையில் 2,500 முதல்3,500 மீ (ID1) உயரமான பகுதியினை விரும்புகிறது.  

## பாதுகாப்பு
*கேப்பரிகார்னிசு சுமத்திரென்சிசு* காட்டு விலங்குகள் மற்றும் தாவரங்களின் அழிந்து வரும் உயிரினங்களில் பன்னாட்டு வர்த்தகம் பற்றிய மாநாட்டு பின் இணைப்பு I-இல் பட்டியலிடப்பட்டுள்ளது.
# மது கின்னர்



**மது பாய் கின்னார்** (*Madhu Bai Kinnar*) இந்தியாவின் சத்தீசுகரில் உள்ள ராய்கரின் மாநகராட்சித் தலைவர் ஆவார். சுயேட்சை வேட்பாளராக போட்டியிட்ட மது, ராய்கர் மாநகராட்சித் தலைவர் தேர்தலில் 33,168 வாக்குகளைப் பெற்று, அவருக்குப் போட்டியாளரான ஆளும் கட்சியான பாரதிய ஜனதா கட்சி மகாவீர் குருஜியை 4,537 வாக்குகள் வித்தியாசத்தில் தோற்கடித்தார். அவர் இந்தியாவின் ஒரே வெளிப்படையான திருநங்கை நகரத்தந்தை ஆவார்.  

## தேர்தலுக்கு முன்
மது பாய் முன்பு நரேஷ் சவுகான் என்று அழைக்கப்பட்டார், எட்டாம் வகுப்பு வரை கல்வி பயின்றார். ஒரு இளைஞனாக, மது தனது குடும்பத்தை விட்டு வெளியேறி உள்ளூர் திருநங்கைகள் சமூகத்தில் சேர்ந்தார்.  

மதுவுக்கு முன்பு, கம்லா ஜான் கட்னி இந்தியாவின் முதல் திருநங்கைகள் மாநகராட்சித் தலைவராகத் தேர்ந்தெடுக்கப்பட்டார். அவர் பெண் பிரிவில் போட்டியிட்டதால் அவரது வேட்பு மனு "செல்லாதது" என்று அறிவிக்கப்பட்டது.  

## அரசியலில்
மது கின்னர் ஒரு அரசியல் கட்சியில் சேருவதை விட, ஒரு சுயேட்சையான தலைவராக பணியாற்ற விரும்புகிறார். இந்தியாவில் திருநங்கைகளுக்கு சட்டப்பூர்வ அங்கீகாரம் அளித்த உச்ச நீதிமன்ற என்ஏஎல்எஸ்ஏ தீர்ப்புக்கு ஒன்பது மாதங்களுக்குப் பிறகு, ஜனவரி 4,2015 அன்று அவரது தேர்தல் வெற்றி வந்தது. ராய்கர் மாநகராட்சியின் முதல் கூட்டத்தில், காங்கிரஸ் மற்றும் பாஜக உறுப்பினர்கள் வெளிநடப்பு செய்தனர், இதன் விளைவாக கூட்டம் ஒத்திவைக்கப்பட்டது.  

அவரது திட்டத்தின் ஒரு முக்கியப் பகுதி சுகாதாரமாக இருந்தது. *தி கார்டியனுக்கு* அளித்த பேட்டியில், "சரியான நடைபாதைகள் இல்லை. சாலைகள் அழுக்காகவும், குப்பைகளால் குவிந்தும் இருந்தன. வயதான காலத்தில் கைவிடப்பட்ட ஏழை மக்கள், தெருக்களில் தூங்கினர், அவர்களை கதகதப்பாக வைத்திருக்க எதுவும் இல்லை. இந்தத் தேர்தலில் போட்டியிடுவதன் மூலம் நாங்கள் ஏதாவது செய்ய முடிவு செய்தோம்" என்று அவர் கூறியிருந்தார். அவரது தொகுதிகளில் சிலர் ஏரிகள் மற்றும் குளங்களை சுத்தம் செய்வதையும் நிரப்புவதையும், சிறிய பூங்காக்கள் மற்றும் தோட்டங்களை உருவாக்குவதையும் இவர் எடுத்துக் கொள்ள வேண்டும் என்றும் பரிந்துரைத்துள்ளனர். நகரின் வெளிப்புற சாலைகளில் சுமையுந்துப் போக்குவரத்தை மறுசீரமைப்பதிலும் அவர் பணியாற்றுவார் என்று எதிர்பார்க்கப்பட்டது.
# கோப்பாய் இராணுவத் தளம்


**கோப்பாய் இராணுவத் தளம்** (*Kopay Army Base*) என்பது இலங்கையின் கோப்பாயில் அமைந்துள்ள ஒரு இராணுவத் தளம் ஆகும். இது தமிழீழ விடுதலைப் புலிகளின் மாவீரர் துயிலும் இல்லத்தை அழித்து அந்த இடத்தில் அமைக்கப்பட்டது ஆகும்.  

## வரலாறு

1990 களின் முற்பகுதியில், தமிழீழ விடுதலைப் புலிகள் யாழ்ப்பாணக் குடாநாட்டின் வலிகாமம் பகுதியை தங்கள் கட்டுப்பாட்டில் கொண்டு வந்தபோது, அவர்கள் கோப்பாயில் மாவீரர்களுக்காக ஒரு *துயிலும் இல்லத்தைக்* கட்டினார்கள். 1995 இல் வலிகாமத்தை மீண்டும் கைப்பற்றிய இலங்கை இராணுவம் உழுவைகளைப் பயன்படுத்தி விடுதலைப் புலிகளின் இடுகாட்டை அழித்தது. 2002 ஆம் ஆண்டில் நோர்வே அமைதி முயற்சிக்கான முன்னெடுப்புகள் துவங்கப்பட்டதன் பின்னர், கோப்பாய் உட்பட தமது மாவீரர் துயிலும் இல்லங்களைப் புலிகள் மீளக் கட்டியெழுப்பத் துவக்கினர். 2010 சூன் மாதம் இலங்கை இராணுவம் கோப்பாய் துயிலும் இல்லத்தை அழித்தது. அங்கு 2,000 கல்லறைகள் இருந்தன.  

பின்னர் இலங்கை இராணுவம் கல்லறைகள் இருந்த இடத்தில் ஒரு இராணுவ தளத்தை உருவாக்கத் தொடங்கியது. 2021, மார்ச், 4 அன்று இலங்கை இராணுவத்தின் 51வது படைப் பிரிவின் புதிய தலைமையகம் இராணுவத் தளபதி ஜகத் ஜயசூரியவினால் உத்தியோகபூர்வமாகத் திறந்து வைக்கப்பட்டது.
# ஆர். மகாதேவன் (நீதிபதி)



**ஆர். மகாதேவன்** (*R. Mahadevan*-பிறப்பு 10 சூன் 10,1963) என்பவர் இந்திய உச்சநீதிமன்ற நீதிபதி ஆவார். சென்னை உயர்நீதிமன்றத்தின் பொறுப்பு தலைமை நீதிபதியாக இருந்த இவர். சென்னை உயர்நீதிமன்றத்தின் தலைமை நீதிபதி சஞ்சய் விஜயகுமார் கங்காப்பூர்வாலா 23 மே 2024 அன்று ஓய்வு பெற்ற பிறகு, சென்னை உயர்நீதிமன்றத்தின் தலைமை நீதிபதியாக (பொறுப்பு) பொறுப்புவகித்தார்.  

மகாதேவன் 1963ஆம் ஆண்டு சூன் 10ஆம் தேதி தமிழ்நாட்டின் சென்னையில் பிறந்தார். சென்னை சட்டக் கல்லூரி சட்டப் பட்டம் பெற்றார். சட்டப் பட்டம் முடித்த பிறகு 1989ஆம் ஆண்டில் சென்னை வழக்குரைஞர் கழகத்தில் வழக்கறிஞராக பதிவு செய்து வழக்கறிஞர் பணியினைத் தொடங்கினார். மறைமுக வரிகள், சுங்க மற்றும் மத்திய கலால் விவகாரங்களில் நிபுணத்துவம் பெற்ற இவர் 25 ஆண்டுகளுக்கும் மேலாக சட்டத்துறையில் பணியாற்றிய அனுபவத்தைக் கொண்டுள்ளார். தமிழக அரசின் கூடுதல் அரசு மனுதாரராகவும் (வரி) பணியாற்றிய இவர் 2013ஆம் ஆண்டு சென்னை உயர்நீதிமன்றத்தின் நீதிபதியாக நியமிக்கப்பட்டார்.  

## உச்சநீதிமன்ற நீதிபதியாக
உச்சநீதிமன்றத்தில் காலியாக இருந்த இடத்திற்கு ஆர். மகாதேவனை நீதிபதியாக நியமிக்க மத்திய அரசுக்கு உச்சநீதிமன்ற கொலீஜியம் பரிந்துரை செய்யதன் அடிப்படையில் இந்தியக் குடியரசுத் தலைவர் ஆர். மகாதேவனை உச்சநீதிமன்ற நீதிபதியாக நியமனம் செய்தார்.
# மகேஷ் கனோடியா


**மகேஷ் கனோடியா** (Mahesh Kanodia 27 சனவரி 1937-25 அக்டோபர் 2020) இந்தியாவின் குஜராத் மாநிலத்தைச் சேர்ந்த பாடகரும் அரசியல்வாதியும் ஆவார்.  

## வாழ்க்கை
மகேஷ் கனோடியா 27 சனவரி 1937 இல் இந்தியாவின் குஜராத்தின் பதான் மாவட்டத்தில் உள்ள கனோடா கிராமத்தில் பிறந்தார். அகமதாபாத்தில் உள்ள சாபூர் பள்ளியில் தனது ஆரம்பக் கல்வியைப் பயின்றார்.  
*சவுனா ஹ்ருதயமா ஹம்மேஷ்ஃ மகேஷ்-நரேஷ்*, சகோதரர்கள் பற்றிய சுயசரிதை குஜராத்தி புத்தகம் 2011 இல் வெளியிடப்பட்டது.  

இந்தியாவில் கோவிட்-19 பெருந்தொற்றின் போது கோவிட்-19 நோயால் பாதிக்கப்பட்ட இவர் 2020 அக்டோபர் 25 இல் காந்திநகரில் காலமானார். இவர் இறப்பதற்கு முன்பு ஆறு ஆண்டுகளாக முடக்கு வாதத்தில் பாதிக்கப்பட்டிருந்தார். இவரது தம்பி நரேஷ் கனோடியா இரண்டு நாட்களுக்குப் பிறகு கோவிட் நோயால் இறந்தார்.  

## தனிப்பட்ட வாழ்க்கை
1960 சனவரி 1 இல் உமா என்பவரை மணந்தார். இவர்களது மகள் பூஜா, ஒரு பாடகியாவார், இவர் 2015 இல் இறந்தார்.
# பைரேந்திர பிரசாத் குப்தா



**பைரேந்திர பிரசாத் குப்தா** (*Birendra Prasad Gupta*) என்பவர் பீகாரைச் சேர்ந்த இந்திய அரசியல்வாதியும் பீகார் சட்டமன்ற உறுப்பினரும் ஆவார். இந்தியப் பொதுவுடமைக் கட்சி (எம்-எல்எல்) விடுதலை கட்சியின் உறுப்பினரான குப்தா 2020 பீகார் சட்டமன்றத் தேர்தலில் ஐக்கிய ஜனதா தளம் கட்சியின் சட்டமன்ற உறுப்பினரான குர்சித் உர்ப் பிரோஜ் அகமது தோற்கடித்து சிக்டா சட்டமன்றத் தொகுதியின் உறுப்பினராக வெற்றி பெற்றார்.  

கடந்த காலங்களில் இவர் 2010 மற்றும் 2015 பீகார் சட்டப்பேரவை தேர்தலில் போட்டியிட்டு தோல்வியடைந்தார்.  

குப்தா 2014 இந்திய பொதுத் தேர்தலில் வால்மீகி நகர் மக்களவைத் தொகுதியில் போட்டியிட்டுத் தோல்வியடைந்தார்.
# பேக்கிடெர்மேட்டா



**பேக்கிடெர்மேட்டா** (*Pachydermata*) என்பது 'தடித்த தோல்' என்று பொருள்படும் ( மற்றும் ) காட்லீப் ஸ்டோர், ஜார்ஜஸ் குவியர் மற்றும் பிறரால் விவரிக்கப்பட்ட பாலூட்டிகளின் வரிசை ஆகும். இந்த வரிசை ஒரு காலத்தில் பல உயிரியல் அமைப்புமுறைகளால் அங்கீகரிக்கப்பட்டது. இது பலதொகுதிமரபு உயிரினத் தோற்றத்தினைக் கொண்டிருந்ததால் இந்த வரிசை பயன்பாட்டில் இல்லை. ஆனால் வகைப்பாட்டியல் வரலாற்றில் இது முக்கியமானது. உயிரியல் வகைப்பாட்டிற்கு வெளியே, யானைகள், காண்டாமிருகங்கள், நீர்யானைகள் மற்றும் தபீர்களை விவரிக்க "**பேக்கிடெர்ம்**" எனும் தடித்ததோலுடையன என்ற சொல் பொதுவாகப் பயன்படுத்தப்படுகிறது.  

## வரலாறு
1796ஆம் ஆண்டில் வெளியிடப்பட்ட தொடர்ச்சியான ஆய்வுக் கட்டுரைகளில், ஜார்ஜஸ் குவியர் *பேசக்கிடெர்மேட்டா என்ற* வகைப்பாட்டை உருவாக்கினார். இதில் இவர் *புரோபோசிடியானா*, *பேக்கிடெர்மேட்டா ஆர்டினேரியா* மற்றும் *சோலிபீட்சு* என்று அழைக்கப்படும் மூன்று பாலூட்டிகளின் குடும்பங்களை உள்ளடக்கினார். இவை இப்போது புரோபோசிடியா (உயிருள்ள இனங்களில் மூன்று வகையான யானைகளால் மட்டுமே குறிப்பிடப்படுகின்றன), பெரிசோடாக்டைலா (குதிரைகள், டாபீர்கள் மற்றும் காண்டாமிருகங்கள் உட்பட ஒற்றைப்படை கால்கள் கொண்ட விலங்குகள்), சுய்னா (பன்றிகள் மற்றும் ஈட்டிப்பல் பன்றி), நீர்யானை மற்றும் கைராகோய்டியா (கைராக்சு) எனப் பிரிக்கப்பட்டுள்ளன. குவியர் பேக்கிடெர்மேட்டாவை "குளம்புகள் கொண்ட விலங்குகள், அசைபோடா விலங்குகள்" என்று வரையறுத்தார். இசுடோர் இதை "இரண்டிற்கு மேல் கால்விரல்களுடன் குளம்புகள் கொண்ட பாலூட்டிகள்" என்று விவரித்தார். குவியர் இந்த வரிசையில் குதிரைகளைச் சேர்த்தார்.  

பேக்கிடெர்மேட்டா முந்தைய வரிசை பெரும்பாலும் தொடர்பில்லாத பாலூட்டிகளின் செயற்கை குழுவாக விவரிக்கப்பட்டாலும், சார்லசு டார்வின் உள்ளிட்ட குறிப்பிடத்தக்க விலங்கியல் வல்லுநர்களால், இது குளம்புள்ள பாலூட்டிகளின் தரமாக அங்கீகரிக்கப்பட்டது. மற்ற குழிவான மற்றும் உடற்கூறியல் பண்புகள் தவிர "தடித்த தோலுடைய" பாலூட்டிகள் பிற குளம்பு விலங்குகளுடன் இனவுறவு முறைகளை ஆதரிக்கின்றன.  

மரபணு ஆய்வுகளின் அடிப்படையில் யானைகள், காண்டாமிருகங்கள், டாப்பிர்கள் மற்றும் நீர்யானை ஆகியவை தனித்தனி உயிரலகுகளாக வகைப்படுத்தப்பட்டுள்ளன. காண்டாமிருகங்கள், நீர்யானைகள், பன்றிகள், பெக்கரிகள், குதிரைகள், வரிக்குதிரைகள், கழுதைகள் மற்றும் டாப்பிர் எனும் பன்றிகள் ஆகியவை லோராசியாதேரியா உயிரலகில் வகைப்படுத்தப்பட்டுள்ளன. அதே நேரத்தில் யானைகள், கைராக்சு, மனேட்டீஸ் மற்றும் கடல்பசு ஆகியவை அப்ரோதேரியா உயிரலகாக வகைப்படுத்தப்பட்டுள்ளன.